पंजाब में 829 नए कोरोना वायरस मामले और 35 मौतें दर्ज की गई, संक्रमितों की संख्या 1,22,459 तक पहुंची
पंजाब में आज 829 नए कोरोना वायरस मामले और 35 मौतें दर्ज़ की गई हैं, जिससे कुल मामलों की संख्या 1,22,459 हो गई है, जिनमें 10,153 सक्रिय मामले और 3,773 मौतें शामिल हैं। राज्य सरकार ने इसकी जानकारी दी।
चंडीगढ़: पंजाब में आज 829 नए कोरोना वायरस मामले और 35 मौतें दर्ज़ की गई हैं, जिससे कुल मामलों की संख्या 1,22,459 हो गई है, जिनमें 10,153 सक्रिय मामले और 3,773 मौतें शामिल हैं। राज्य सरकार ने इसकी जानकारी दी। इससे पहले पंजाब में बृहस्पतिवार को 930 लोगों के नमूनों में कोरोना वायरस का संक्रमण पाया गया था जबकि 29 और संक्रमितों ने दम तोड़ दिया था। स्वास्थ्य विभाग ने बताया था कि राज्य में कुल मामले 1,21,716 हो गए हैं जबकि मृतक संख्या 3741 पहुंच गई है। फरीदकोट में पांच, गुरदासपुर और जालंधर में तीन-तीन, बरनाला, फिरोजपुर, कपूरथला, लुधियाना, पटियाला और रूपनगर में दो-दो और अमृतसर, फतेहगढ़ साहिब, फाजिल्का, मानसा, पठानकोट तथा तरनतारन में एक-एक संक्रमित की मौत हुई है। मोहाली से 155, जालंधर से 122 अमृतसर से 100 और लुधियाना से 89 मामले आए हैं। विभाग के मुताबिक, राज्य में 10,775 मरीज संक्रमण का इलाज करा रहे हैं। बृहस्पतिवार को ठीक होने के बाद 1615 मरीजों को अस्पतालों से छुट्टी दी गई है। संक्रमण से ठीक होने वाले लोगों का आंकड़ा 1,07,200 पहुंच गया है। उसमें बताया गया है कि 42 मरीजों की हालत नाजुक है और वे वेंटिलेटर पर हैं जबकि 228 मरीजों को ऑक्सीजन दी जा रही है। जांच के लिए कुल 20,53,875 नमूने इकट्ठा किए गए हैं।